В България най-популярни са два вида импланти - двучастови титаниеви винтови импланти и базални импланти.  Ние силно препоръчваме двучастовите винтови импланти, поради редицата предимства, които имат те. При този вид импланти първо се поставя имплантът и 3 месеца след това се поставя коронката над импланта. Това дава възможност на импланта да се остеоинтегрира (вкости) добре и едва когато сме сигурни, че той е остеоинтегрирал се поставя коронката.  В нашата практика опитът ни показва, че веднъж интегрирал се, този имплант е практически невъзможно да се разклати или да падне при правилна захапка и добра хигиена.  Ние нямаме никакъв опит с базалните импланти, защото не вярваме в тяхната ефективност. Това са импланти, на които се поставят коронки веднага след имплантирането и шансът за неуспех е много голям. Голямата дълбочина, на която се поставят базалните импланти също е нещо, което може да създаде допълнителни проблеми.